  Туспуктэм: Григорий Фомин Наталия Сильвестрова 2023-тӥ арын Ижкарысь, Глазкарысь, Сарапулысь, Воткаысь но Можгаысь егитъёслэсь вить туала центръёссэс тупатъялозы. Выльдэм интыосын пиналъёс но егитъёс дышетсконзы яке ужзы бере дырзэс ортчытыны, ужрадъёсы но мастер-классъёсы пыриськыны быгатозы. Со сярысь элькун тӧролэн но кивалтэтлэн пресс-службазы ивортӥз. Воткаын Киров нимо урамысь 6 номеро юртын толсур шорозь пӧртэм тунсыкъяськонъёсын егитъёслы туала инты усьтӥськоз. Центрын эктон зал, коворкинг, лыдӟиськонниен творческой мастерской, куара гожтон студия, 80 интылы лекция лыдӟон висъет луоз. Ижкарысь но Можгаысь центръёс ӧсъёссэс озьы ик ар пумын усьтозы. Глазкарын Пряженников нимо урамысь 51а номеро юртын шуркынмонэ туспуктон но куара гожтон студиос ужаны кутскозы. Сарапулын Фрунзе нимо урамысь 18 номеро юртысь егитъёслэн центрзы ар пумозь усьтӥськоз, отын ужрад бӧлет луоз. Ужасъёс тупатъян ужъёс борды матысь дыре кутскозы ни. Тодэ вайытом, егитъёсын ужан политикаез азинтон понна Удмуртия 153 миллион манет басьтӥз. Субсидиез Егитъёсын ужанъя агентстволэн «Регион для молодых» вожвылъяськонэзлы йылпумъянъёсъя висъязы. Тегъёс: егитъёс Лулчеберет Удмуртия  